MISOM u katedrali sv. Marka koju je predvodio mons. Želimir Puljić te procesijom u kojoj su sudjelovale tri korčulanske bratovštine, započela je proslava svetog Todora, suzaštitnika Korčule i Dana grada Korčule.

U procesiji je sudjelovao potpredsjednik sabora Željko Reiner, odjeven u odjeću jedne korčulanske bratovštine.

Reiner je prije godinu dana postao vitezom Viteškog Reda Svetog Groba Jeruzalemskog. Proglašenje je održano u zagrebačkoj katedrali, a predvodio ga je američki kardinal Edwin Frederick O'Brien, Veliki meštar Viteškoga Reda Svetoga Groba Jeruzalemskog.

Tekst se nastavlja ispod oglasa

Geslo Reinerova reda je "Deus lo vult" (Bog to želi). Red koji je nastao po završetku Prvog križarskog rata, danas je zastupljen u tridesetak zemalja a jeruzalemski križ kojeg vitezovi nose na svom plaštu podsjeća na pet Gospodinovih rana.